CELEX: 62013CN0536
Language: sl
Date: 2013-10-14 00:00:00
Title: Zadeva C-536/13: Predlog za sprejetje predhodne odločbe, ki ga je vložilo Lietuvos Aukščiausiasis Teismas (Litva) 14. oktobra 2013 – Gazprom OAO, nasprotna stranka v postopku: Republika Litva

21.12.2013   
            
            
               SL
            
            
               Uradni list Evropske unije
            
            
               C 377/7
            
         Predlog za sprejetje predhodne odločbe, ki ga je vložilo Lietuvos Aukščiausiasis Teismas (Litva) 14. oktobra 2013 – Gazprom OAO, nasprotna stranka v postopku: Republika Litva
   (Zadeva C-536/13)
   2013/C 377/14
   Jezik postopka: litovščina
   
      Predložitveno sodišče
   
   Lietuvos Aukščiausiasis Teismas
   
      Stranki v postopku v glavni stvari
   
   
      Pritožnica: OAO „Gazprom“
   
      Nasprotna stranka: Republika Litva, ki jo zastopa Ministrstvo za energijo Republike Litve
   
      Vprašanji za predhodno odločanje
   
   
               1.
            
            
               Ali ima sodišče države članice, kadar arbitražno sodišče izda anti-suit injunction in s tem stranki prepove, da bi pri sodišču države članice, ki je na podlagi pravil o pristojnosti iz uredbe Bruselj I (1) pristojno za vsebinsko obravnavo civilne zadeve, vložila nekatere zahtevke, pravico zavrniti priznanje take odločbe arbitražnega sodišča, ker omejuje pravico sodišča, da samo odloči, ali je pristojno za odločanje o zadevi na podlagi pravil o pristojnosti iz uredbe Bruselj I?
            
         
               2.
            
            
               Če je odgovor na prvo vprašanje pritrdilen, ali enako velja tudi, kadar je z anti-suit injunction, ki jo izda arbitražno sodišče, stranki v postopku odrejeno, naj omeji svoje zahtevke v zadevi, ki se obravnava v drugi državi članici, in je sodišče navedene države članice pristojno za odločanje o navedeni zadevi na podlagi pravil o pristojnosti iz uredbe Bruselj I?
            
         
      (1)  Uredba Sveta (ES) št. 44/2001 z dne 22. decembra 2000 o pristojnosti in priznavanju ter izvrševanju sodnih odločb v civilnih in gospodarskih zadevah, UL, posebna izdaja v slovenščini, poglavje 19, zvezek 4, str. 42.